google/wiki40b huggingface dataset:
Sedlická kotlina

Polohopis

Kotlina sa nachádza v severovýchodnej časti Bukovských vrchov, vo východnej časti podcelku Bukovce. Vnútrohorskú kotlinu oválneho tvaru obkolesuje len materský podcelok a ležia v nej dve obce; v severnej časti Nová Sedlica, v južnej Zboj. 
Leží v povodí Zbojského potoka, ktorý sa v severnej časti stáča z juhovýchodného na juhozápadný smer a preteká obomi obcami. Na území Sedlickej kotliny priberá viacero menších prítokov, z nich najvýznamnejšie sú Packov, Sedlický, Rozdielsky, Bystriansky a Krušný potok, Ráztoka, Begovec a Jurkovec. Prístup do kotliny vedie údolím Zbojského potoka cez Uličské Krivé po ceste III/3886, odbočujúcej z II/558 (Stakčín – Ulič).

Chránené územia

Sedlická kotlina leží v ochrannom pásme Národného parku Poloniny, ktorý ju obkolesuje zo severu, západu i juhu. Východným smerom až po ukrajinskú hranicu pokračuje ochranné pásmo. Osobitne chránené územie sa v kotline nenachádza žiadne, v blízkosti leží národná prírodná rezervácia Stinská a Stužica, prírodná rezervácia Bahno, Stinská slatina a Borsukov vrch.

Turizmus

Táto časť Bukovských vrchov je špecifická z dôvodu svojej polohy na okraji Slovenska, blízko trojmedzia s Poľskom a Ukrajinou. K hraničnému kameňu na Kremenci je najprístupnejšia trasa práve z Novej Sedlice. Východne ležiace územia majú obmedzený prístup, no severnou hranicou po hrebeni vedúca  červeno značená Medzinárodná diaľková turistická trasa E8 a Východokarpatská magistrála patria medzi vyhľadávané oblasti. Magistrála pokračuje z trojmedzného Kremenca cez Novú Sedlicu, Zboj a Uličské Krivé na hraničný priechod v Ubli. Z Novej Sedlice vedie severným smerom na 1 071 m n. m. vysoký Čierťaž (napojenie na E8)  zelená turistická značka.
Frayssinet-le-Gélat

Poloha

Obec má rozlohu 23,14 km². Najvyšší bod je položený 286 m n. m. a najnižší bod 160 m n. m.

Obyvateľstvo

Počet obyvateľov obce je 396 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eugene Burton Ely

Životopis

Narodil sa vo Williamsburgu v Iowe a vyrastal v Davenporte. Navštevoval Iowa State University, štúdium ukončil v roku 1904. Potom sa presťahoval do San Francisca v Kalifornii, kde začal pracovať najprv v oblasti predaja automobilov.
V roku 1910 odišiel do Portlandu v Ohiu, kde pracoval ako obchodný zástupca firmy, ktorú založil E. Henry Wemme. V tom čase Henry Wemme zakúpil jeden z prvých štvorvalcových dvojplošníkov Curtiss D od Glenna Curtissa a získal výhradné právo na predaj týchto strojov pre oblasť severozápadného pacifického pobrežia.
Wemme však nemal s lietadlami žiadne skúsenosti, nikdy neletel a ani nevedel lietať a tak ponúkol lietanie s Curtissom Elymu, ktorý si myslel, že lietanie je rovnako jednoduché ako riadenie automobilu. Ely však onedlho s lietadlom havaroval, ale pretože za túto udalosť niesol zodpovednosť, vrak od Wemmeho odkúpil.
Počas niekoľkých mesiacov stroj opravil a učil sa lietať. Zo začiatku lietal blízko Portlandu, neskôr stále ďalej. V júni 1910 cestou na výstavu do kanadského Winnipegu sa v Minneapolise v Minnesote stretol s Curtissom a odvtedy pre neho pracoval. V októbri sa Ely a Curtiss stretli s kapitánom US Navy Washingtonom Chambersom, ktorý dostal za úlohu zistiť možnosti využitia lietadiel v americkom námorníctve. Toto stretnutie a snaha preveriť možnosti viedli k dvom Elyho experimentom.
Ely uskutočnil 4. novembra 1910 s lietadlom Hudson Flyer prvý úspešný vzlet z provizórnej drevenej nástavby na palube krížnika USS Birmingham v zátoke Hampton Roads vo Virgínii. Nástavba bola dlhá 25 m a široká 7 m.
O dva mesiace neskôr 18. januára 1911 pristal Ely na palube krížníka USS Pennsylvania, ktorý kotvil v San Franciscu. Pri pristávaní sa po prvý raz použil „záchytný systém“, ktorý vynašiel Hugh Robinson. Pristávacia „dráha“ bola dlhá 40 metrov a široká 10 metrov.
Ely sa potom ďalej venoval lietaniu. 19. októbra 1911 na prehliadke v Macone v Georgii so svojim lietadlom havaroval a zahynul.
V roku 1933 obdržal Eugene Burton Ely Distinguished Flying Cross.
Kuurne

Obyvateľstvo

Obec má približne 12 902 obyvateľov (2010).
Podpis

Podpis (zriedkavo signatúra) je vlastnoručne písaný znak, ktorým sa potvrdzuje identita a úmysel. Je to špecificky napísané meno, časť mena alebo iný identifikačný znak. V práve je podpis jedinečné vyjadrovanie vôle s obsahom alebo účelom dokumentu, osvedčenia, vyhlásenia a podobne.
Rukopisom a jeho vzťahom k osobnosti sa zaoberá grafológia. Skrátený podpis sa nazýva parafa.
Tyrrhenské more

Tyrrhenské more (-normovaný názov; zriedkavo Tyrrhénske more, Tyrhénske more; tal. Mare Tirreno) je polozatvorené more, časť Stredozemného mora. Názov je odvodený z gréckeho mena Etruskov, ktoré znie Tyrrhénoi.
Severovýchodný okraj mora obmýva Apeninský polostrov, na juhu leží ostrov Sicília a na západe, respektíve severozápade, ostrovy Sardínia a Korzika. Na severozápade sa stýka s Ligúrskym morom. Medzi najvýznamnejšie prístavy Tyrrhenského mora patria mestá Rím, Neapol a Palermo. Jeho plocha tvorí 214 000 km², maximálna hĺbka je 3 830 metrov. Teplota povrchovej vrstvy vody v lete je 22 – 24,5 °C, v zime 13 – 14 °C, slanosť je 37,2 – 38,2 promile.
Hautefort (obec)

Poloha

Obec má rozlohu 25,68 km². Najvyšší bod je položený 271 m n. m. a najnižší bod 145 m n. m.

Obyvateľstvo

Počet obyvateľov obce je 1 085 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nucourt

Poloha

Obec má rozlohu 7,65 km². Najvyšší bod je položený 137 m n. m. a najnižší bod 85 m n. m.

Obyvateľstvo

Počet obyvateľov obce je 747 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Les Échelles (obec)

Poloha

Obec má rozlohu 3,75 km². Najvyšší bod je položený 459 m n. m. a najnižší bod 364 m n. m.

Obyvateľstvo

Počet obyvateľov obce je 1 208 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cara Delevingnová

Životopis

Narodila sa v Londýne. Je dcérou Anne Delevingne (rodené Stevens) a Charlesa Hamara Delevingne. Navštevovala Bedales School v Hampshire. Má dve staršie sestry Chloe a Poppy, ktorá sa tiež venuje modelingu.

Modeling

V roku 2009 podpísala zmluvu s agentúrou Storm Model Management a v roku 2010 sa objavila na módnych prehliadkach značky Burberry a Clements Ribeiro. V roku 2011 sa stala tvárou značky Burberry a ich kolekcie jar/leto 2011. Neskôr sa stala aj tvárou kolekcie jar/leto 2012, spoločne s hercom Eddie Redmaynom.
Účinkovala v reklamných kampaniach niekoľkých značiek vrátane H&M Authenic kolekcia (2011), Dominic Jones Jewellery (2012), Blumarine, Zara a Chanel. Predvádzala na prehliadkach značiek Shiatzy Chen, Moschino, Jason Wu, Oscar de la Renta, Burberry, Dolce & Gabanna, Fendi, Stella McCartney, Dsquared a Chanel. V roku 2009 bola na titulnej strane magazínu Vogue. V septembri roku 2013 sa objavila na titulke magazínu W. Počas rokov 2012 – 2013 predvádzala na módnych prehliadkach značky Victoria Secret. Stala sa tvárou značky Chanel v roku 2013, spoločne s modelkou Saskia de Brauw.

Herectvo

V roku 2012 získala menšiu rolu vo filmovej adaptácii Anny Kareninovej. V roku 2013 sa objavila vo videohre Grand Theft Auto ako DJ. V roku 2014 hrala po boku Kate Beckinsale a Daniel Brühla v thrilleri The Face of an Angel. V apríli 2014 bolo oznámené, že získala rolu Henriette v romantickom filme Tulip Fever. Ďalšiu menšiu rolu získala vo filme Pan (2015). 16. septembra 2014 bolo oznámené, že si zahrá hlavnú rolu Margo Roth Spiegelman vo filmovej adaptácii novely Johna Greena Papierové mestá. Môžete ju vidieť aj vo filme Suicide Squad (2016), kde si zahrala rolu čarodejnice Enchantress.
Rašíd Ramzí

Peking 2008

Dňa 19. augusta 2008 získal na olympijských hrách v Pekingu zlatú medailu v behu na 1500 m. Pred druhým Keňanom Asbel Kipruto Kiprop vyhral o 17 stotín sekundy. Tento výsledok však neplatil, lebo v apríli 2009 vyšlo najavo, že dopoval.
Z behu na 5000 m sa odhlásil, a tak nemohol zopakovať zlaté double z behu na 1500 a 5000 metrov, ktoré sa podarilo na olympijských hrách 2004 Hišámovi Al-Karrúdžovi.
Borðoy

Geografia

Leží medzi ostrovmi Eysturoy, Kalsoy a Kunoy na západe a Viðoy, Svínoy a Fugloy na východe. Na ostrove je 23 vrcholov, z toho 5 hor. Najvyšší z nich je Lokki meriaci 755 m. Ďalšie hory Háfjall (647 m), Borðoyarnes (392 m), Depilsknúkur (680 m) a Hálgafelli (503 m).
Sú tu dva fjordy Borðoyarvík a Árnfjarðarvík.

Doprava

V roku 2006 bol postavený podmorský tunel Norðoyatunnilin meriaci 6 300 m, ktorý dnes spája Klaksvík a mesto Leirvík na ostrove Eysturoy. S ostrovom Kunoy a ostrovom Viðoy je spojený mostom. Jediný prístav na ostrove je v Klaksvíku.
Essey-lès-Nancy

Poloha

Obec má rozlohu 5,75 km². Najvyšší bod je položený 363 m n. m. a najnižší bod 199 m n. m.

Obyvateľstvo

Počet obyvateľov obce je 8 505 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jouet-sur-l’Aubois

Poloha

Obec má rozlohu 17,33 km². Najvyšší bod je položený 207 m n. m. a najnižší bod 160 m n. m.

Obyvateľstvo

Počet obyvateľov obce je 1 501 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jannis Varoufakis

Kariéra pred vstupom do politiky

Narodil sa v Aténach, jeho otec bol chemik, ktorý bojoval v gréckej občianskej vojne (1946 – 49) na strane komunistov, začo bol poslaný do vyhnanstva. Neskôr však vstúpil do socialistickej strany PASOK. Vyštudoval matematiku a ekonómiu na univerzite v Essexe, kde po štúdiu začal vyučovať. Vyučoval aj na iných anglických univerzitách, aj na Cambridge. Pôsobil aj na univerzite v Sydney, v Aténach a v Turíne. Do svojho vstupu do politiky pôsobil na Texaskej univerzite. V rokoch 2004 – 2006 spolupracoval s Jeorjom Papandreu, ktorého neskôr ako premiéra kritizoval.

Politická kariéra

Po víťazstve Tsiprasovej SYRIZA vo voľbách v januári 2015 bol Varufakis vymenovaný za ministra financií. Musel riešiť ďalšie problémy gréckej ekonomiky, kedy boli Európskou úniou požadované nové úsporné opatrenia a ďalšia pôžička, čo bolo ale v rozpore s Tsiprasovými predvolebnými sľubmi, teda že ďalšie úsporné opatrenia a pôžičky nebudú. Rovnakého presvedčenia bol aj Varufakis. Pri rokovaniach o opatreniach s európskymi predstaviteľmi bol Varufakis obviňovaný z neochoty spolupracovať a zo sabotáže nového záchranného programu pre Grécko. Bloomberg vyhlásilo, že Varufakis je výborný ekonóm, ktorý však nedokáže spolupracovať s inými politikmi. Známy americký ekonóm James K. Galbraith sa vyjadril, že Varufakis je jedným z najlepších súčasných ekonómov a správne predvídal, že rokovania s Európskou úniou budú tým pádom veľmi zložité. Varufakis pri rokovaniach odmietal prijať novú pôžičku a začať nové úsporné opatrenia, podľa neho to ešte viac uškodí gréckej ekonomike. Prišiel tiež s nápadom vyhlásenia referenda, kde by sa Gréci sami vyjadrili či chcú úspory a pôžičku prijať. Gréci v hlasovaní návrh odmietli, no premiér Tsipras sa nakoniec rozhodol prijať veľmi podobné úsporné opatrenia a pôžičku vo výške 80 miliárd. Varufakis odstúpil z postu ministra financií deň po skončení referenda, čo môže naznačovať na rozkoly v strane SYRIZA. Zo SYRIZA musel odísť, spolu s ďalšími odporcami úsporného balíčka, no do novovzniknutej strany Laiki Enotita sa nepridal a z politiky sa stiahol. Na Varufakisa bola opozíciou podaná žaloba, že pri vyjednávaniach so zahraničnými politikmi o úsporných opatreniach mal dávať premiérovi nepravdivé informácie, aby sa dohoda nikdy neuskutočnila. Podľa ich obvinenia bolo Varufakisovým tajným plánom zaistiť odchod Grécka z eurozóny. Varufakis tieto tvrdenia poprel.

Súkromný život

Je ženatý s umelkyňou Danai Stratou, je ateista. Obdivuje motorky a je známy svojím výstredným obliekaním. Na rokovania s predstaviteľmi Európskej únie často chodil na motorke a v neformálnom oblečení.
Úvodzovky

Úvodzovky („“) sú interpunkčné znamienka, ktorými sa v texte vyznačuje priama reč, citované slovo alebo veta, ironické zafarbenie slova alebo vety, prípadne meno.
Allemanche-Launay-et-Soyer

Poloha

Obec má rozlohu 15,24 km². Najvyšší bod je položený 100 m n. m. a najnižší bod 73 m n. m.

Obyvateľstvo

Počet obyvateľov obce je 110 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hirtzfelden

Poloha

Obec má rozlohu 22,1 km². Najvyšší bod je položený 217 m n. m. a najnižší bod 206 m n. m.

Obyvateľstvo

Počet obyvateľov obce je 1 171 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Selles (Haute-Saône)

Poloha

Obec má rozlohu 14,36 km². Najvyšší bod je položený 417 m n. m. a najnižší bod 227 m n. m.

Obyvateľstvo

Počet obyvateľov obce je 247 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Potôčky (prítok Popradu)

Prameň

Pramení v Kozích chrbtoch na východnom svahu Kozieho kameňa (1 255,3 m n. m.) v nadmorskej výške približne 1 150 m n. m.

Smer toku

Od prameňa tečie najprv severovýchodným smerom, po pribratí potoka zo severovýchodného svahu Krížového vrchu sa prechodne stáča na sever a vzápätí opäť na severovýchod. Na strednom toku pokračuje smerom na východ, južne od obce Spišská Teplica sa stáča a tečie juhovýchodným smerom k sútoku s Krížnou. Odtiaľ už tečie výhradne severovýchodným smerom.

Ústie

Do Popradu sa vlieva západne od centra mesta Poprad v nadmorskej výške cca 677,5 m n. m.
Bosquel

Poloha

Obec má rozlohu 9,48 km². Najvyšší bod je položený 157 m n. m. a najnižší bod 74 m n. m.

Obyvateľstvo

Počet obyvateľov obce je 298 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Origny-Sainte-Benoite

Poloha

Origny-Sainte-Benoite má rozlohu 23,3 km². Najvyšší bod je položený 139 m n. m. a najnižší bod 67 m n. m.

Obyvateľstvo

Origny-Sainte-Benoite má 1728 obyvateľov (2009).
Graf vývoja obyvateľstva:
Zdroje: INSEE
Rybná (prítok Rajčanky)

Rybná je horský potok v Lúčanskej Malej Fatre na území okresu Žilina, neďaleko od obce Rajecká Lesná. Je to pravostranný prítok Rajčanky.
Nachádza sa v 2. pásme ochrany a v jeho blízkosti leží kaplnka sv. Huberta.
Curel (Alpes-de-Haute-Provence)

Poloha

Curel má rozlohu 10,45 km². Najvyšší bod je položený 1 440 m n. m. a najnižší bod 670 m n. m.

Obyvateľstvo

Curel má 51 obyvateľov (2009).
Graf vývoja obyvateľstva:
Zdroje: INSEE
Aubel

Obyvateľstvo

Obec má približne 4 178 obyvateľov (2010).
Rémalard

Poloha

Obec má rozlohu 20,89 km². Najvyšší bod je položený 243 m n. m. a najnižší bod 119 m n. m.

Obyvateľstvo

Počet obyvateľov obce je 1 278 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Éós

Éós (iné názvy: Eós, Eos, Zora, Zornička; gr.  Ἠώς – Éós alebo Ἕως – Eós; latiniz. Eos, lat. Aurora) je v gréckej mytológii dcéra Titana Hyperióna a jeho manželky Theie, je bohyňa ranných zôr. V rímskej mytológii jej zodpovedá Aurora.
Jej súrodenci sú Hélios, boh slnka a Seléné, bohyňa mesiaca.
Éós je tiež nazývaná bohyňou úsvitu a ranných zôr. Jej každodenná povinnosť začína na východe, kde nastúpi do slnečného voza ťahaného dvomi okrídlenými koňmi menom Lampos a Faethón. Prvá zastávka je na Olympe, tam oznámi príchod boha Hélia. Potom sa Éós stane Hémerou, bohyňou jasného dňa. V tejto podobe sprevádza Hélia až k západným brehom Ókeanu a mení sa na Hespera (syna Éós a Astraia), čiže Večernicu, prvú večernú hviezdu.
Éos bývala zobrazovaná v nádhernom šafranovom rúchu, obvykle s krídlami. Bola krásna a milovala všetko krásne, tiež krásnych mužov.
Jej prvým manželom bol Titan Astraios; mali spolu mnoho potomkov, medzi nimi takmer všetky hviezdy a vetry. Mala aj mnoho milencov medzi ktorých patril aj Kleitos, aténsky hrdina Kefalos a slávny lovec Órión; postupne ich vraj všetkých uniesla.
S druhým manželom Tithónom, synom trójskeho kráľa Laomedóna, žila až na samom konci sveta. Vyprosila pre neho od Dia nesmrteľnosť, ale zabudla vyžiadať pre neho aj večnú mladosť, takže jej pred očami zostarol a nakoniec sa scvrkol na cvrčka. (alebo ho na cvrčka sama premenila).
S Tithónom mala dvoch synov: Émathióna a Memnóna. Memnón počas trójskej vojny prišiel na pomoc svojmu strýkovi Priamovi, stal sa vrchným veliteľom trójskych vojsk, padol však v súboji s Achillom. Éós preniesla potom jeho mŕtve telo do Etiópie. Každé ráno sa objavuje na zemi rosa – slzy, ktoré vylieva Éós nad svojím mŕtvym synom.
Homér nazýval bohyňu Éós "ružovoprstou", "krásnovlasou", "ráno sa rodiacou", "zlatotrónnou".

Odraz v umení

Jednou z najlepších jej sôch je Michelangelova Aurora na hrobe Lorenza de Medici vo Florencii (okolo r 1520)
Lavesove fázy

Lavesove fázy sú fázy so stechiometrickým vzorcom AB₂ kde atómy typu A sú usporiadané tak ako v diamantovej (Pearsonov symbol cF8, strukturbericht označenie A4), hexagonálnej diamantovej (hP4,prototyp -hexagonálny diamant) alebo moissanitovej (hP8, prototyp CSi) štruktúre a atómy typu B vytvárajú okolo atómov typu A tetraédre . Medzi prototypy Lavesových fáz sa však zaraďuje aj trojprvková fáza Mg0.5Sn0.5Cu₂ – ide o modifikáciu fázy MgCu₂
Meryem Uzerliová

Detstvo

Meryem Uzerliová sa narodila 12. augusta 1983 v meste Kassel v Nemecku. Jej otec, Hüseyin, je Turek a matka Ursula, ktorá je tiež herečka, je Nemka. Žije v prostredí dvoch odlišných kultúr, preto má svoje rezidencie v Berlíne aj Istanbule. Jej rodným jazykom je nemčina, ale plynule hovorí turecky aj anglicky. Má dvoch starších bratov a sestru Canan, ktorá je džezová hudobníčka. Počas štúdia na Freie Waldorf School v Kasseli sa zapájala do množstva divadelných projektov. V rokoch 2000 až 2003 študovala herectvo na Schauspiel Studio Frese v Hamburgu. Po dokončení štúdia si zahrala menšie roly v nemeckých inscenáciách.

Osobný život

Po tom, čo opustila Turecko, oznámila, že sa rozišla so svojím priateľom, Canom Ateşom, po zistení nevery. Priznala, že bola tehotná a otcom je Ateş. 10. februára 2014 porodila dcéru menom Lara Jemine.
Povrávalo sa, že bola vo vzťahu s jej bývalým hereckým kolegom, Ozanom Güvenom, ktorý v seriálu Sultán stvárnil postavu Rüstema Pašu. Uzerliová neskôr na svojom Facebooku uverejnila, že vzťah s Güvenom nie je pravda.
Lunapark (Bratislava)

Lunapark bol jediný zábavný park v Bratislave, ktorý fungoval v Petržalke na pravom brehu Dunaja na Tyršovom nábreží predovšetkým v 80. a 90. rokoch 20. storočia.
Medzi jeho atrakcie patrili ruské kolo, autodróm, horská dráha, reťazová dráha, zrkadlový labyrint, strašidelná dráha "Peklo", detský vláčik, motokárová dráha, kolotoče pre deti. Súčasťou bola strelnica a stánky s občerstvením.
Koncom roka 2003 a začiatkom roka 2004 bol bez náhrady zrušený, v súčasnosti sa areál Tyršovho nábrežia používa na kultúrne podujatia a tiež na príležitostné kolotoče.
Vollore-Montagne

Poloha

Obec má rozlohu 21,22 km². Najvyšší bod je položený 1 267 m n. m. a najnižší bod 620 m n. m.

Obyvateľstvo

Počet obyvateľov obce je 330 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bazougers

Poloha

Obec má rozlohu 31,72 km². Najvyšší bod je položený 108 m n. m. a najnižší bod 52 m n. m.

Obyvateľstvo

Počet obyvateľov obce je 999 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bonloc

Poloha

Obec má rozlohu 1,02 km². Najvyšší bod je položený 146 m n. m. a najnižší bod 51 m n. m.

Obyvateľstvo

Počet obyvateľov obce je 367 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Glazúra (keramika)

Rozdelenie glazúr

Podľa priehľadnosti delíme glazúry na transparentné (priehľadné), polotransparetné a krycie.
Podľa zloženia delíme glazúry na surové a fritové. Surové glazúry sú namiešané z pomletých surovín ako mletý živec, krieda, kremeň a podobne. Fritové glazúry sú zložené prevažne z pomletej frity.
Podľa lesku delíme glazúry na lesklé a matné. Lesk súvisí s fyzikálnymi optickými vlastnosťami povrchu glazúry, s odrazom svetla.

Postup pri glazovaní keramiky

Keramika sa môže glazovať namáčaním, natieraním štetcom, striekaním alebo polievaním. Po nanesení vrstvy glazúry sa očistia miesta na črepe, ktoré sa dotýkajú pecných plátov, a keramika sa vypáli. Teplota výpalu závisí od teploty, na ktorú je glazúra a hlina určená.
Nannay

Poloha

Obec má rozlohu 11,44 km². Najvyšší bod je položený 353 m n. m. a najnižší bod 185 m n. m.

Obyvateľstvo

Počet obyvateľov obce je 109 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tramayes (obec)

Poloha

Obec má rozlohu 18,6 km². Najvyšší bod je položený 755 m n. m. a najnižší bod 317 m n. m.

Obyvateľstvo

Počet obyvateľov obce je 992 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Deň svätého Patrika

Deň svätého Patrika (Írčina Lá Fhéile Pádraig, Angličtina Saint Patrick's Day) je kultúrny a náboženský sviatok, ktorý sa oslavuje 17. marca. Zvyčajne pripomína sv. Patrika, najobľúbenejšieho  spomedzi patrónov Írska, ktorý zároveň symbolizuje aj príchod kresťanstva do Írska. Tento deň oslavuje katolícka cirkev a anglikánska cirkev (najmä írska cirkev), taktiež pravoslávna cirkev a luteranizmus. Deň sv. Patrika bol vyhlásený za sviatok v 17. storočí a postupne sa stal oslavou írskej kultúry. 
Počas sviatku sa navštevujú bohoslužby, nosí sa odev zelenej farby a ruší sa pôst od jedla, či pitia alkoholu. 
Sviatok sa oslavuje v Írsku, Severnom Írsku, Newfoundlande a Labradore, Spojenom kráľovstve, USA, Kanade, Austrálii a Novom Zélande.
Lachalade

Poloha

Obec má rozlohu 19,45 km². Najvyšší bod je položený 273 m n. m. a najnižší bod 137 m n. m.

Obyvateľstvo

Počet obyvateľov obce je 56 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Naši noční motýli

Naši noční motýli je malá, populárno-náučná kniha o niektorých vybraných druhoch nočných motýľov. Autormi knihy sú Jozef Moucha, Jiří Zahradník a Bohumil Vančura. Kniha vyšla v roku 1975 ako 40. zväzok v edícii "OKO" v nakladateľstve pre deti a mládež "Albatros".
Autori textu sú Jozef Moucha a Jiří Zahradník. Ilustrácie do práce nakreslil Bohumil Vančura. Kniha je v tvrdej väzbe, vyšla v počte 21000 kusov, ako 1. vydanie. Vytlačila ju Severografia, národný podnik, závod 1, v Liberci. Má 369 strán textu, z čoho je 150 farebných tabuliek, kde je zobrazených na každej z tabulí jeden až 5 druhov najznámejších nočných druhov motýľov. Kresby motýľov sú vcelku veľmi vydarené a je tu zobrazených dohromady niekoľko stoviek najznámejších druhov nočných motýľov z 29. vybraných čeľadí.
Táto malá kniha bola vydaná pre potreby mládeže ako informačná práca, ktorá slúži všetkým záujemcom na orientáciu v svete nočných druhov motýľov. Pri niektorých, hlavne väčších druhoch, môže slúžiť aj ako určovacia príručka. Inak je to skôr iba "pekná a vydarená kniha" pre začiatočníkov z radov mládeže.
Kallón z Élidy (sochár)

Kallón alebo Kalón (starogr. Κάλλων, Κάλων) bol grécky sochár v 5. storočí pred Kr.
Kallón, sochár z Élidy, bol činný pravdepobne v druhej polovici 5. storočia pred Kr. Pausanias uvádza, že bol autorom bronzovej sochy boha Herma s hlásateľskou palicou (hlásateľská palica – starogr. kérykeion, lat. cadeceus), ktorá poslúžila ako votívny dar Diovi Olymskému od Glaukia z Rhégia. Zvyšok podstavca (z dvoch fragmentov) tejto sochy bol objavený v olympijskej palaistre. Bol identifikovaný podľa časti nápisu, datovaného do rokov 420 až 410 pred Kr. Nachádza sa v archeologickom múzeu v Olympii pod katalógovým číslom 681.
Kallón zhotovil v Élide aj tridsaťpäť bronzových sôch messenskych mladíkov zo Sicílie. O smutnej udalosti viažucej sa k týmto sochám rozpráva príbeh Pausanias: „Messenčania, ktorí bývajú pri morskej úžine, vyslali kedysi po dávnej zvyklosti do Rhégia zbor tridsiatich piatich chlapcov, s nimi aj učiteľa a pištca na nejakú domácu slávnosť Rhégijčanov. Prepadla ich však búrka a nikto z odoslaných sa nevrátil späť. Loď, vezúca chlapcov, zmizla s nimi v hlbinách. More v tejto časti je totiž najviac z celého mora zlopovestné búrkami...Milosť bohov však pri všetkom poskytuje úľavu. Vtedy trúchlili Messenčania pre záhubu chlapcov a okrem iných pôct im stanoveným venovali do Olympie kovové sochy, s nimi potom i podobizne učiteľa a pištca. Starý nápis dokazuje, že sú naozaj darom Messenčanov pri úžine; v neskoršej dobe pre nich zložil báseň Hippias, o ktorom Gréci prehlasujú, že je múdry. Sochy sú dielom élidského Kallóna“